تعزیرات ہند

تعزیرات ہند سے بھارت کا اہم ضابطہ فوجداری مراد ہے۔ یہ فوجداری قوانین کا ایک جامع مجموعہ ہے جس کا مقصد قانون فوجداری کے تمام اہم مسائل کا احاطہ کرنا ہے۔ اس قانون کا مسودہ 1860ء میں تیار کیا گیا تھا جس کے پیچھے برطانوی بھارت کے پہلے قانونی کمیشن کی سفارشات کارفرما تھیں۔ یہ کمیشن 1834ء میں چارٹر ایکٹ 1833ء کے تحت تھامس باربنگٹن میکالے کی صدارت میں قائم ہوا تھا۔ یہ فوجداری قانون برطانوی بھارت میں 1862ء نافذ کیا گیا تھا۔ تاہم یہ قوانین نوابی ریاستوں میں نافذ نہیں کیے گئے، ان کے پاس 1940ء کی دہائی تک ان کی اپنی عدالتیں اور قانونی نظام قائم تھے۔ تعزیرات ہند ہی پر مبنی جموں و کشمیر میں ایک علاحدہ ضابطہ فوجداری نافذ کیا گیا جسے رنبیر ضابطہ تعزیرات کہا جاتا ہے۔

انگریزوں کی واپسی کے بعد، تعزیرات ہند پاکستان کو ورثے میں ملا، جس کا زیادہ تر حصہ سابقہ برطانوی بھارت کا حصہ تھا، وہاں اسے مجموعہ تعزیرات پاکستان کا نام دیا گیا۔ بنگلہ دیش کی پاکستان سے علیحدگی کے بعد (سابقہ مشرقی پاکستان) میں یہی قانون وہاں بھی نافذ رہا۔

تعزیرات ہند برطانوی استعماری ارباب مجاز کی جانب سے برما (اب میانمار)، سیلون (موجودہ سری لنکا)، مستعمرات آبنائے (اب ملیشیا کا حصہ)، سنگاپور اور برونائی دار السلام میں بھی نافذ کیا گیا اور ان ممالک کے فوجداری قوانین کی اساس بنا ہوا ہے۔ جموں و کشمیر میں نافذ رنبیر ضابطہ تعزیرات اسی ضابطے پر مبنی ہے۔

 تاریخ 
تعزیرات ہند کا مسودہ پہلے قانونی کمیشن کی جانب سے 1834 میں تیار کیا گیا تھا جس کی صدارت تھامس بابنگٹن میکالے کی تھی اور یہ ہندوستانی کونسل کے گورنر کو 1837 میں پیش کیا گیا تھا۔ اس کی بنیاد انگلستان کا قانون ہے جس میں اس کی منفردات، ٹیکنالوجی اور مقامی پیچیدگیوں کو دور رکھا گیا تھا۔ اس کے کچھ عناصر نپولینی ضابطہ اور ایڈورڈ لیونگسٹون کے 1825 کے لوزیانا ضابطہ دیوانی سے بھی لیے گئے تھے۔ تعزیرات ہند کا حتمی مسودہ ہندوستان کے گورنر جنرل کو 1837 میں پیش کیا گیا تھا، مگر مسودے پر نظرثانی کی گئی تھی۔ مسودے کی نئے سرے سے تیاری 1850 میں مکمل ہوئی اور اس ضابطے کو قانون ساز کونسل میں 1856 کو پیش کیا گیا تھا۔ مگر مسودہ کو اس کا مقام نہیں ملا کیونکہ جنگ آزادی ہند 1857ء کا شورش زدہ دور چل رہا تھا۔ بالآخر یہ مسودہ بارنیس پی کاک کی نظرثانی سے گذرا جو بعد میں کلکتہ ہائی کورٹ کے چیف جسٹس بنے اوراس کے بعد مستقبل میں اسی کورٹ کے پوئسنے جج حضرات نے، جو قانون سازکونسل کے ارکان بھی تھے، 6 اکتوبر 1860 کو اسے منظور کر دیا۔ اس ضابطے کو یکم جنوری 1862 سے روبہ عمل لایا گیا تھا۔ تاہم میکالے اپنا قانونی شاہکار عملی شکل میں دیکھنے کے لیے زندہ نہیں رہے۔ ان کا انتقال 1859 میں ہو گیا تھا۔

 خاکہ 

1860ء کا تعزیرات ہند 23 ابواب اور 511 دفعات پر محیط ہے۔ ضابطہ کا آغاز تمہید سے ہوتا ہے، یہ تمہید قوانین میں شامل تشریحات ومستثنیات اور متفرق نوعیت کے جرائم پر محیط ہے۔ اس کا اجمالی خاکہ حسب ذیل جدول میں ملاحظہ کیا جا سکتا ہے:

 تعزیرات ہند، +1860
(دفعات 1 تا 511) بابشامل دفعات باب اول دفعات 1 تا 5 تمہید باب دوم دفعات 6 تا 52  عمومی تشریحات باب سوم دفعات 53 تا 75  سزاؤں سے متعلق باب چہارم دفعات 76 تا 106  عمومی مستثنیات
خود کے دفاع کے حق کے متعلق (دفعات 96 تا 106) باب پنجم دفعات 107 تا 120  جرم کے ساتھ دینے سے متعلق باب پنجم اے دفعات 120A تا 120B  مجرمانہ سازش باب ششمدفعات 121 تا 130  ریاست کے خلاف جرائم سے متعلق باب ہفتم دفعات 131 تا 140  فوج، بحریے اور فضائیے سے جڑے جرائم سے متعلق باب ہشتم دفعات 141 تا 160  عوامی امن سے جڑے جرائم سے متعلق باب نہم دفعات 161 تا 171  عوامی خدمت گزاروں کے یا ان سے جڑے جرائم سے متعلق باب نہم اے دفعات 171 اے تا 171 آئی  انتخابات سے جڑے جرائم سے متعلق باب دہم دفعات 172 تا 190  عوامی خدمت گزاروں کے قانونی موقف کی توہین سے متعلق باب یزدہمدفعات 191 تا 229  جھوٹی گواہی اور عوامی انصاف سے جڑے جرائم سے متعلق باب دوازدہم دفعات 230 تا 263 سکہ جات اور سرکاری ڈاک ٹکٹوں سے جڑے جرائم سے متعلق باب سیزدہم دفعات 264 تا 267  وزن اور پیمائش سے متعلق جرائم باب چہارازدہم دفعات 268 تا 294  عوامی صحت، حفاظت، سہولت، نفاست اور اخلاق سے جڑے جرائم سے متعلق باب باب پنج ازدہم دفعات 295 تا 298  مذہب سے جڑے جرائم جرائم سے متعلق باب شش از دہم دفعات 299 تا 377  انسانی جسم پر اثرانداز ہو نے والے جرائم سے متعلق
 زندگی پر اثرانداز ہونے والے جرائم سے متعلق بہ شمول قتل، قابلِ مؤاخذہ قتل انسان (دفعات 299 تا 311)
 غیر مولود ا بچوں، شیرخواروں کا افشا، ولادت کی پردہ پوشی سے لے کر اسقاط حمل کروانے یا زخموں سے متعلق (دفعات 312 تا 318)
 زخم پہنچنے سے متعلق (دفعات 319 تا 338)
 بے جا رکاوٹ اور بے جا اسیری (دفعات 339 تا 348)
 مجرمانہ زورآوری اور حملے سے متعلق (دفعات 349 تا 358)
 اغوا، غلامی اور بندھؤا مزدوری سے متعلق (دفعات 359 تا 374)
 جنسی جرائم بہ شمول آبروریزی (دفعات 375 تا 376)
 غیر فطری جرائم سے متعلق (دفعہ 377) باب ہفت از دہم دفعات 378 تا 462  جائداد کے خلاف جرائم سے متعلق
 سرقے سے متعلق (دفعات 378 تا 382)
 جبری حصول (دفعات 383 تا 389)
 قزاقی سے متعلق (دفعات 390 تا 402)
 جائداد کے مجرمانہ غلط استعمال سے متعلق (دفعات 403 تا 404)
 مجرمانہ اعتماد شکنی کے متعلق (دفعات 405 تا 409)
 مسروقہ جائداد کے حصول کے متعلق (دفعات 410 تا 414)
 دھوکادہی کے متعلق (دفعہ 415 تا 420)
 جعلی عہدناموں اور جائداد کی منتقلی کے متعلق (دفعات 421 تا 424)
 شرانگیزی کے متعلق (دفعات 425 تا 440)
 مجرمانہ مجرمانہ طور پر جائداد کے ناجائز قبضے کے متعلقہ (دفعات 441 تا 462) باب ہشت از دہم  دفعہ 463 تا 489  دستاویز اور مالکانہ نشانات سے متعلق
 دستاویزوں سے جڑے جرائم سے متعلق (دفعہ 463 تا 477-اے)
 مالکانہ اور دیگر نشانات سے جڑے جرائم سے متعلق (دفعات 478 تا 489)
 رواں نوٹوں اور بینک نوٹوں سے جڑے جرائم (دفعات 489A تا 489E) باب نیزدہم دفعات 490 تا 492  مجرمانہ خدمات سے جڑے معاہدوں کی خلاف ورزی کے جرم کے متعلق باب بستم دفعات 493 تا 498  شادی سے جڑے جرائم سے متعلق باب بستم دفعہ 498 (اے)  شوہر یا اس کے عزیز و اقارب کی قساوت قلبی کے متعلق باب بست و یکم دفعات 499 تا 502  ہتک عزت کے متعلق باب بست و دوم دفعات 503 تا 510  مجرمانہ دھمکی، بے عزتی اور ایذارسانی باب بست و سوم دفعہ 511  جرم کرنے کی مساعی سے متعلق

 تنازعات 
 غیر فطری جرائم - دفعہ 377 
جو کوئی، بہ رضا جنسی اختلاط قدرتی قانون کے خلاف کسی مرد، عورت یا جانور کے ساتھ اختلاط کرتا ہے، اسے تاحیات قید یا کوئی طے شدہ میعاد کی قید جو دس سال تک کی ہو سکتی ہے، ملے گی اور اس پر جرمانہ بھی عائد ہو سکتا ہے۔

توضیح - دخول اس بات کے لیے کافی ہے کہ جنسی مباشرت جس کا اس دفعہ میں تذکرہ ہے وقوع ہو چکا ہے۔
 دفعہ 377 کے متعلق دہلی ہائی کورٹ نے 2 جولائی 2009 کی آزادخیالی پر مبنی تعبیر دیتے ہوئے کہا ہے کہ اس دفعہ کو باہمی رضامندی سے وقوع ہونے والے دو ایک ہی جنس کے لوگوں میں مباشرت کو سزا دینے کے لیے استعمال نہیں کیا جا سکتا۔
 دسمنر 11، 2013 کو بھارت کے سپریم کورٹ نے دہلی ہائی کورٹ کے 2009 کے فیصلے کی نفی کرتے ہوئے وضاحت کی کہ "دفعہ 377 جو ہم جنسی تعلقات کو غیر فطری قرار دیتی ہے، غیر دستوری موقف کی حامل نہیں ہے"۔ بینچ نے کہا: "ہم یہ رائے دیتے ہیں کہ دفعہ 377 غیر دستوری موقف کی حامل نہیں ہے… غیر دستوری موقف اور ہائی کورٹ کے ڈیویژن بینچ کا فیصلہ قانونی طور پر قائم نہیں رہ سکتا"۔ تاہم یہ بھی کہا گیا کہ اس فیصلے کے باوجود بااختیار مقننہ آزادانہ طور پر دفعہ 377 کی بقا اور قانونی کتابوں سے اس کا حذف کیا جانا یا اس کی ترمیم جیساکہ اٹارنی جنرل جی ای واہن وتی نے سفارش کی ہے، کرسکتی ہے۔

 خودکشی کرنے کی کوشش 
تعزیرات ہند کی دفعہ 309 ناکام خودکشی کی کوشش سے متعلق ہے۔ خودکشی کی کوشش کرنا اور کوئی ایسا عمل کرنا جس سے اس عمل کو تقویت ملے قابل سزا ہے۔ اس کے لیے ایک سال تک کی سزا یا جرمانہ یا دونوں ہو سکتے ہیں۔ چونکہ بھارت کا قانونی کمیشن ایک طویل عرصے سے مسلسل اس دفعہ کی تنسیخ کی وکالت کرتا آیا ہے، حکومت ہند نے دسمبر 2014 میں خودکشی کو جرائم کے زمرے سے ہٹانے کا فیصلہ کیا جس کے لیے قانونی کتاب سے دفعہ 309 کو ہٹایا جانا تھا۔ حالانکہ زیادہ تر ریاستوں نے اس فیصلے کی حمایت کی، کچھ نے خدشہ ظاہر کیا کہ اس سے قانون کا نفاذ کرنے والی ایجنسیاں ان لوگوں کے آگے بے بس ہوجائیں گی جو مرن برت (fast unto death)، خودسوزی، وغیرہ پر آمادہ ہوجاتے ہیں۔ ایک خاص معاملہ جس کا اشارہ کیا گیا وہ مخالف اے ایف ایس پی اے کارکن ایروم چانو شرمیلا (Irom Chanu Sharmila) کا ہے۔ فروری 2015 میں وزارت قانون و انصاف کو حکومت نے اس ضمن میں ایک ترمیمی بل تیار کرنے کو کہا تھا۔

اگست 2015 میں ایک فیصلہ سناتے ہوئے راجستھان ہائی کورٹ نے جینوں میں موجود رضاکارانہ طور پر فاقہ کشی کے ذریعے موت کو گلے لگانے کی رسم جسے سنتھرا کہتے ہیں، 306 اور 309 کی دفعات کے تحت قابل سزا قرار دیا۔ اس سے تنازع پیدا ہوا جس میں جین برادری کے کچھ گوشے وزیر اعظم سے درخواست کرنے لگے کہ وہ سپریم کورٹ سے اس حکم کے خلاف رجوع ہوں۔

 دفعہ 497 
تعزیرات ہند کی دفعہ 497 موضوع تنقید بن چکی ہے کیونکہ اس کی رو سے عورت اپنے شوہر کی ذاتی ملکیت قرار پاتی ہے جبکہ دوسری جانب عورتوں کو زنا کی سزا سے مکمل تحفظ فراہم کیا گیا ہے۔

 جرائم و انصاف کی اصلاحات 
2003 میں مالی مٹھ کمیٹی نے ایک جامع روداد پیش کی جس میں کئی وسیع النظر اصلاحات بہ شمول تحقیقات اور جرح کو علاحدہ کرنا اور جرح کو برطانیہ کی کراؤن پراسی کیوشن سروس کے طرز پر بنانا تاکہ جرائم سے متعلق انصاف صحیح خطوط پر آسکے۔ روداد کا خلاصہ یہی تھا کہ ایک ضرورت محسوس کی گئی تھی کہ معاندانہ انصاف کے برعکس عدل ومساوات پر مبنی انصاف کا نظام ہو جیساکہ براعظم یورپ میں ہے-

 ترامیم 
اس ضابطے کو کئی بار ترمیم کیا گیا تھا۔ 

شمار سلسلہترمیمی قانون کا مختصر عنوانشمارسال1The Repealing Act, 18701418702The Indian Penal Code Amendment Act, 18702718703The Indian Penal Code Amendment Act, 18721918724The Indian Oaths Act, 18731018735The Indian Penal Code Amendment Act, 1882818826The Code of Criminal Procedure, 18821018827The Indian Criminal Law Amendment Act, 18861018868The Indian Marine Act, 18871418879The Metal Tokens Act, 18891188910The Indian Merchandise Marks Act, 18894188911The Cantonments Act, 18891312The Indian Railways Act, 1890913The Indian Criminal Law Amendment Act, 18911014The Amending Act, 18911215The Indian Criminal Law Amendment Act, 1894316The Indian Criminal Law Amendment Act, 1895317The Indian Penal Code Amendment Act, 18966189618The Indian Penal Code Amendment Act, 18984189819The Currency-Notes Forgery Act, 189912189920The Indian Penal Code Amendment Act, 19103191021The Indian Criminal Law Amendment Act, 19138191322The Indian Elections Offences and Inquiries Act, 192039192023The Indian Penal Code (Amendment) Act, 19211624The Indian Penal Code (Amendment) Act, 19232025The Indian Penal Code (Amendment) Act, 1924526The Indian Criminal Law Amendment Act, 19241827The Workmen’s Breach of Contract (Repealing) Act, 1925328The Obscene Publications Act, 1925829The Indian Penal Code (Amendment) Act, 19252930The Repealing and Amending Act, 19271031The Criminal Law Amendment Act, 19272532The Repealing and Amending Act, 1930833The Indian Air Force Act, 19321434The Amending Act, 19343535The Government of India (Adaptation of Indian Laws) Order, 1937193736The Criminal Law Amendment Act, 19392237The Offences on Ships and Aircraft Act, 1940438The Indian Merchandise Marks (Amendment) Act, 1941239The Indian Penal Code (Amendment) Act, 1942840The Indian Penal Code (Amendment) Act, 1943641The Indian Independence (Adaptation of Central Acts and Ordinances) Order, 1948194842The Criminal Law (Removal of Racial Discriminations) Act, 19491743The Indian Penal Code and the Code of Criminal Procedure (Amendment) Act, 194942194944The Adaptation of Laws Order, 1950195045The Repealing and Amending Act, 19503546The Part B States (Laws) Act, 1951347The Criminal Law Amendment Act, 19524648The Repealing and Amending Act, 19524849The Repealing and Amending Act, 19534250The Code of Criminal Procedure (Amendment) Act, 19552651The Adaptation of Laws (No.2) Order, 1956195652The Repealing and Amending Act, 19573653The Criminal Law Amendment Act, 1958254The Trade and Merchandise Marks Act, 19584355The Indian Penal Code (Amendment) Act, 19595256The Indian Penal Code (Amendment) Act, 19614157The Anti-Corruption Laws (Amendment) Act, 19644058The Criminal and Election Laws Amendment Act, 19693559The Indian Penal Code (Amendment) Act, 19693660The Criminal Law (Amendment) Act, 19723161The Employees’ Provident Funds and Family Pension Fund (Amendment) Act, 19734062The Employees’ State Insurance (Amendment) Act, 19753863The Election Laws (Amendment) Act, 19754064The Criminal Law (Amendment) Act, 19834365The Criminal Law (Second Amendment) Act, 19834666The Dowry Prohibition (Amendment) Act, 19864367The Employees’ Provident Funds and Miscellaneous Provisions (Amendment) Act, 19883368 انسداد رشوت قانون، 19884969The Criminal Law (Amendment) Act, 19934270The Indian Penal Code (Amendment) Act, 19952471معلوماتی طرزیات قانون، 200021200072The Election Laws (Amendment) Act, 200324200373The Code of Criminal Procedure (Amendment) Act, 200525200574The Criminal Law (Amendment) Act, 20052200675The Information Technology (Amendment) Act, 200810200976فوجداری (ترمیمی) قانون 2013132013

 اعتراف 
اس ضابطے کی بہ نظر غائر ترتیب اور ماورائے زمانہ ہونے کا دنیا بھر میں اعتراف کیا گیا ہے۔ یہ کئی معاملوں میں بڑی حد تک من حیث المجموع کسی بڑی ترمیم کے بغیر 150 سال باقی رہا۔  جدید جرائم جو میکالے کے وقت اَن سنے تھے، وہ بھی بڑی حد تک اس قانون کی گرفت میں آتے ہیں کیونکہ ضابطہ کے مسسودے کی تیاری میں ان کا احاطہ کیا گیا تھا۔

 تعزیرات ہند میں مجوزہ ترامیم کے بارے میں نریندر مودی کا موقف 
بھارت کی نریندر مودی حکومت نے 2015 میں وضاحت کی کہ فوجداری قانون کی دفعہ 320 اور تعزیرات ہند کی دفعات 375 اور 376 میں مخصوص قسم کی عصمت دری جیسے شادی شدہ زندگی میں بیوی کی عصمت دری اور شادی کا جھوٹا وعدہ کرکے رضامندی حاصل کرنے کی حرکت کو قابل سزا جرم بنانے کے لیے ترمیم کی کوئی تجویز اس کے زیر غور نہیں ہے۔ اسی طرح حکومت نے کہا کہ ہم جنس پرستی کو جرم نہ گردانے جانے کے لیے تعزیرات ہند کی دفعہ 377 کو منسوخ کرنے کی بھی کوئی تجویز نہیں ہے۔

 مزید یدیکھے 
 بھارت کا قانون شہادت
 ٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰٰزمرہد: تعزیرات ہند قانون کے دفعات

 حوالہ جات 

 بیرونی روابط 
 تعزیرات ہند کا مکمل متن
 تعزیرات ہند کا مکمل متن
 قانونی کمیشن کی ایک رپورٹ
 تعزیرات ہند پر ایک تعارفی یوٹیوب ویڈیو
 تعزیرات ہند پر ایک درسی کتاب

زمرہ:برطانوی قانون میں 1860ء
زمرہ:برطانوی ہند میں قانون سازی

زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ضابطہ ہائے تعزیرات
زمرہ:قانون میں 1860ء
زمرہ:ویکی ڈیٹا سے مختلف مختصر وضاحت
زمرہ:ہندوستان میں 1860ء

زمرہ:تعزیرات ہند
زمرہ:تعزیرات ہند کی دفعات
زمرہ:بھارت میں قانون